Il-President tal-Istati Uniti Donald Trump ippreżenta dak li kien ilu mistenni – il-pjan ta’ paċi għal-Lvant Nofsani, waqt li wiegħed li jżomm lil Ġersualemm bħala l-kapitali tal-Iżrael. Huwa ppropona stat Palestinjan indipendenti u r-rikonoxximent tas-sovranità Iżraeljana fix-Xatt tal-Punent. Bil-Prim Ministru Iżraeljan Benjamin Netanyahu maġenbu fil-White House, il-President Trump qal li l-proposti tiegħu jistgħu jkunu l-aħħar opportunità għall-Palestinjani. Il-President Palestinjan Mahmoud Abbas ddeskriva l-proposti bħala konfoffa. F’messaġġ televisiv minn Ramallah fix-Xatt tal-Punent, il-President Abbass qal li lil Trump u Netanyahu jgħidilhom li Ġerusalemm mhix għal bejgħ, id-drittijiet tal-poplu Palestinjan mhumiex għall-bejgħ u li l-ftehim mhux ser jidħol fis-seħħ. Intant, iktar kmieni eluf ta’ Palestinjani pprotestaw fil-Medda ta’ Gaza, waqt li l-armata Iżraeljana bagħtet rinforzi fix-Xatt tal-Punent.